
Участници:

Мъже 
Жени
Диктор
Ейми

Филип Утърс
Шарън

Бил Уайт
Ева Родж

Вилко
Теил Кул

Роджър

Улрих Шмит

Тобиас 
Мъж 1
Жена 1
Диктор
Днес в Бирени страсти: Отиваме в Германия – при печелившата комбинация, която прави Бекс бира номер едно по износ в цял свят.V Бирени страсти – откриваме страстта си към хубавата бира. 
Ейми
Добре дошли в Бирени страсти, аз съм Ейми Браун. Още в древността шумерите, според много вярвания са създали първата в света рецепта за бира. От тогава насам тази рецепта е предавана, подобрявана и дори разнообразявана. За щастие, до днес съществува бира, която е родена в онова време, когато изкуството на бирата е било точно това – изкуство. Днес в Бирени страсти ще ви разкажем историята на Бекс – позната на всички континенти и единствената бира с наистина световен статут. Ще видим наследството им, бъдещето им и ще видим защо се гордеят толкова с това, което правят....и защо по цял свят можете да чуете: „Искам един Бекс, моля.” 
Надпис
Бирени страсти – Мястото. 

Диктор
Древният град Бремен в северна Германия е домът на Брауереи Бек енд къмпани и световно известната бира Бекс. Повече от хиляда и двеста години са оформили културното наследство на града – като войни и пожари, но много от оригиналните улици сгради и площади са запазени. Днес те са живо доказателство за изминалите векове. 

Филип Утърс
Бремен е прекрасен град, защото е сравнително малък, не е голям. Има 500 000 жители, но има приятна, уютна атмосфера. Има традициите на търговски град, така че хората имат търговски нюх, има търговски традиции и това се усеща навсякъде в града. Има чар на търговски град – със стари павирани улици, тесни алеи, но също и катедрали, много исторически сгради, които все още са тук и създават топло, приятелско посрещане. 

Диктор
Векове наред пазарният площад се намира в сърцето на Бремен. Той се намира около кръста на свободата, който е в чест на жителите на града, участвали в освободителната война. 
Ева Родж
Бремен има история от около 1200 години. Тогава било времето, когато Шарлеман се опитвал да завладее тези земи, които били изцяло езически. Той се опитал да ги покръсти и провъзгласил един монах за епископ, който построил малка черква на мястото, където сега е катедралата и я посветил на Свети Петър. Всеки светец си има свой символ. Символът на свети Петър по цял свят е ключът. Този ключ първоначално станал символ на църквата, а по-късно, когато вече имали съвет, политическото управление било откъснато от църквата, ключът станал част от бойния код на град Бремен. 
Диктор
Освен кръста на свободата, една от основните забележителности на града е и пясъчната статуя на рицаря Роланд, стояща пред 600-годишното кметство – Ратхаус. 

Ева Родж
Църквата била на власт няколко века, но след това хората в Бремен казали, че не искат да бъдат управлявани от църквата и основали правителство, което нарекли Съвет. Те разделили политическата власт от църковната и като символ на тази независимост, през 1444  те издигнали тази статуя и я кръстили Роланд. 

Диктор
Всяко дете знае за Роланд от приказката „Бременските музиканти”. Те също имат свой паметник, базиран на приказката на Братя Грим, в символ на триумфа над злощастието. Рицарят Роланд е символ на града повече от почти седемстотин години, безмълвно бдейки над социалния и търговски живот в Бремен. Легендата твърди, че ако докоснеш коляното на Роланд, ще се върнеш от задгробния живот. Няма съмнение, че бременския площад и  историческите му сгради са безценно богатство. Но извън центъра, има други слухове – като например, алеята Шлахтер, която минава по река Везер и е съседна на световно известната пивоварна Бекс. Тук можете да откриете кулинарни наслади от цял свят и разнообразни барове, където можете да пиете бира и да се наслаждавате на Везер. Едно от тези места е бар Карго, който ще видите след малко в Бирени страсти. 
Надпис
Знаете ли че: Бекс използват компютизирани центрове за дегустация, за да са сигурни в качеството на бирата. В специална стая, под идеални светлина, температура, звукови условия и дори контролирана влажност на въздуха, дегустаторите изпробват над 10 000 бирени проби годишно. 

Диктор
Всичко започва на 27 юни, 1873. Майстор пивовар Хайнрих Бек , строител Лудер Рутенберг и бизнесменът Томас Мей, се обединили за да основат Кайзербрауерей Бек и Мей в Бремен. Основан близо до река Везер,  Бремен има богати традиции в пивоварството, което датира от 1308, когато единствената позната бира била Бременската. Само година след като била създадена, бирата получава първата си награда. 

Бил Уайт
През 1874, през първата си година тя печели златен медал на бирения конкурс в Бремен. Те толкова харесали бирата си, че само след три години, участвали в друг конкурс, във Филаделфия, в Америка и спечелили още един медал, през 1876. Така че още в първите си години те имали с какво да се похвалят и ги поставили на етикета. И до днес може да видите медала от 1874 от Бремен и и медалът от 1876 от Филаделфия, в чест на качеството на Бекс от самото й начало и то е запазено. Успехът е с тях от тогава, но това е само неговото начало.
Диктор
Говори се, че Хайнрик Бек е бил най-добрият пивовар за времето си. Той използвал само най-добрите сурови съставки  - вода, ечемичен малц и разбира се, хмел. Бек произвеждал бирата в съответствие с немския закон за чистотата, оригиналният закон за чистотата на бирата от 1516, известен като Райнхайтгебот. 

Надпис
Бирени страсти – история на бирата. 

Бил Уайт
През 1847, светът се променял. Хладилниците бяха изобретени, немската бира започва да става популярна и един човек във Франция, Луи Пастьор, започнал да завижда на немските пивовари, защото техните бири значително превъзхождали френските. Той посветил живота си на това, френските бири да станат толкова добри колкото немските. Чрез тази конкуренция бил развит микроскопът и както разбирате, в науката на пивоварството също се прилагали тези изобретения от онова време. Луи Пастьор открил нещо, което никой преди него не знаел – преди бирата се смятала за дар божи. Правели захарен разтвор и ако боговете са благосклонни се получавало, ако не – тя се разваляла. Луи Пастьор обаче, с технологията на микроскопа, всъщност открива „пастьоризацията” и после открива и бактериите. Навремето го сметнали за луд. На акушерите той казвал постоянно – мийте си ръцете и ще се раждат здрави деца. Така намалил смъртността при раждане с 98 % просто като казал на докторите да си мият ръцете. В пивоварството, по-интересното е, че открил маята, която по-късно учените пречистили, за да може да се консумира. Днес ни е трудно да си го представим, но по онова време пивоварите трябвало да замъгляват стъклата, защото когато минувачите ги виждали как гледат надолу, докато гледали през микроскопите и ги смятали за вещери и магьосници. 
Диктор
Бирата Бекс винаги е изминавала дълги разстояния без да се развали. Всъщност, една от причините за успеха й е фактът, че Хайнрих Бек си сътрудничил с голяма превозна компания. Познатите зелени бутилки намерили път към британските и холандски колонии, стигнали дори до Индия, Китай и източна Африка. По бреговете на всички континенти хората питали за известната Бременска бира. След края на века, познатия червен овален етикет бил променен да казва „Бирата на Бек”. 
Вилко
Логото е много важно за нашата компания, защото още от началото сме били марка износител, което значи че Бекс се продавала извън Германия до 1949. Където и да видите логото ни, знаете, че става дума за Бекс. Това е логото на град Бремен, само че обърнато. 
Диктор
Износът на бира Бекс процъфтява до началото на втората световна война през 1939, когато световните пазари са блокирани. През 1945 в края на войната, съюзниците окупират разрушения град. След края на войната обаче, Бекс бързо връща славата си на износител на бира. През 1968, те показват новаторство, създавайки идеалната опаковка. 

Филип Утърс
Да, наистина Бекс е новатор в опаковането. Това е първата бира в Германия, която пуска сикспак, което е революция в пазара на бирата. 
Диктор
Гледката от сегашната технология и новаторство на Бекс, например в рециклирането на бутилки, може да ви остави без дъх. След като бутилките се мият със силен препарат, последните тестове се правят с електронни камери, които са много по-чувствителни от човешко око. Тази машина изважда всяка бутилка, която не е 100 % чиста и стерилна. Зареждащите машини пълнят 100 бутилки в секунда или 400 000 на час. След това коронките, или капачките ако предпочитате, се добавят. Забавно е за гледане, особено ако го сравниш с изминаването на дните. 
Мъж 1
При пълнещата машина...бутилката се слага тук. Слага се под наклон, за да има налягане в бутлката и след това натискаме надолу, вътре в бутилката. Капачките са ето тук. Завъртате колелото, тя пада тук. Нагласявате я, и после настъпвате. 

Диктор
Етикетите се залепват отпред отзад и отгоре, създавайки идеалната бутилка. 

Надпис
Каква е бирата? С Роджър Митаг

Шарън
Зад всяка чудесна наливна бира, стои добро представяне. Както виждате сега пред мен, тези чаши изглеждат великолепно.

Роджър
Изглеждат невероятно, нали Шарън?

Шарън
Така си е. 

Роджър
Не ти ли се иска да изпиеш една студена бира?

Шарън
Определено.
Роджър
Искам да ти обърна внимание на пяната, която се получава – тя е една от причините както ти каза да изглеждат великолепно. Пяната на върха всъщност им дава чудесен облик. Сега, причината количеството пяна да е различно е малко културна и също така малко заради въглеродния диоксид. В повечето бири има по малко въглероден диоксид и се получава малко количество пяна. В други области, като Белгия, имаме голямо количество пяна отгоре, което белгийците много харесват. В Америка също много харесваме доброто количество пяна.
Шарън
Освен доброто представяне, колко важно е бирата да има пяна? 

Роджър
Като изключим пиенето на бира, това е второто най-хубаво нещо. Шарън искам да направим един тест с теб, ако не възразяваш. 

Шарън
Разбира се, защо не?

Роджър
Ето какво ще направя, ще налея две бири – една с пяна и една без, и ти ще ни кажеш каква е разликата. Ето тази с пяна. Остави я само за секунда. 

Шарън
Добре. 

Роджър
Сега вземаме тази чиста чаша.

Шарън
Значи да опитам първо тази. 

Роджър
Да. 

Шарън
Добре. Изглежда получавам повече бира в тази. 

Роджър
Така е, но моят въпрос към теб е какво качество бира искаш. 

Шарън
(възкл.) Тази е много, много по-приятна. 

Роджър
Точно това трябва да е желаният вкус. Пяната има много допълнителни цели. Понякога, когато ходим в барове и ресторанти, се вижда че пяната спада много по-бързо, както виждаш...

Шарън
Тази спадна. 

Роджър
Като се отсрани част от пяната, останалата се запазва малко по дълго, но в някои случаи има и други причини. Понякога бирата е твърде студена, понякога чашата е мръсна или пък понякога няма достатъчно въглероден диоксид, за да разпени бирата и пяната спада бързо. Но ако искате да пиете бирата си така вкъщи, вземате бутилка бира, налейте агресивно, вземете нож и отстранете пяната най-отгоре и така ще пренесете белгийското или европейското изживяване у дома - чудесен начин да се насладиш на бирата у дома.
Надпис
Знаете ли че: Днес Бекс се продава в 120 страни и всяка минута се изпиват 3000 бутилки Бекс в цял свят. 
Диктор
Един от ключовите аспекти на Бекс енд къмпани са филтърните помещения. За да ги опишем по-добре, трябва да разберем как се прави бирата. Пивоварите подбират само най-добрите съставки – първо вода, след това ечемик или малц, както и хмел. Както може би си спомняте, всичко това се изсипва в пресата, където започва процес на пресоване. Съставките се затоплят леко докато станат на течност за варене. Това е просто един термин за „вода”  - когато достигне определена температура, нишестето се отделя от варената смес и се превръща в проба. Пивоварът преценява сместа и продължителността. Утайката от варене се филтрира и останалите зърна отиват при фермерите за храна на животните. Филтрираната течност, наречена уорт се вари. Тук хмелът дава ефект и придава завършеност и вкус. Следващата стъпка е разделянето на хмела от уорта. 
Улрих Шмит
Намираме се под пивоварната и зад мен виждате центрофуга. Тя е доста голяма и се използва за обработване на уорта. След това се вътри и при това въртене се събира вкус от хмела и другите съставки се събират на едно в средата и остава чистия уорт – както при варенето на чай. 
Диктор
Следващата стъпка е ферментирането. Пивоварите от Бекс слагат специфично приготвена мая. При 5 до 10 градуса по Целзии, контейнерите са студени като хладилници. Маята отделя въглероден диоксид и алкохол, и после се утаява на дъното. Това е причината да наричаме Бекс ферментираща на дъното бира. След ферментацията бирата се мести в контейнери за съхранение, където „узрява” и развива докрай вкуса си. След като излезе от тези контейнери, тя е мъглива, защото все още има малки частички, най-вече от протеина, маята и хмела. Преди бутилирането или опаковането, тя трябва да мине през система на филтриране, за да се пречисти изцяло от дребните частички. В този момент се добавя допълнително въглероден двуокис. Ако посетите Бекс енд къмпани, ще видите една от най-добрите системи в света, струваща 35 милиона долара, свръх нова машина. Системата на филтриране има два компонента – филтърен съд, който съдържа 652 филтърни свещи и филтър за бял прах, който се нарича кайселгру. Сега, да видим как работи. Нефилтрираната бира влиза във филтъра отдолу и докато минава през филтърните свещи, другият компонент пречиства бирата като събира малките частички в многото си пречивстващи ниши. Филтрираната бира, която излиза в горната част се изпомпва в чисти контейнери за бира, където остава докато стане необходима за бутилиране. Капацитетът на новото помещение за филтриране е шест милиона хектолитра – това е много свежа бира и е точно това, от което Бекс се нуждае да задоволи пазарите, тъй като продуктът напуска фабриката веднага щом бъде произведен. 
Надпис
Гарантирано качество с майстор пивовар Бил Уайт. 

Шарън
Всяка бира си има уникален вид и етикет. Днес ще разгледаме четири вида бира и ще говорим за значението на всеки етикет. 

Бил Уайт
Да, повечето пивоварни имат  много богата история върху самият етикет. Това, което прави тези четирите по-специални е символът, който споделят – това е символът на града, където се намира пивоварната, която представляват. Така например в село Хугарден, правят известната пшенична бира Хугарден. Това е първата пшенична бира в света, прави се в село Хугарден от 1445 и символът на Хугарден са куката на епископа и кралският гоблен. Хората, които го управлявали били специални, били и принцове, и епископи. Затова символът тук почита тези два факта. Другата част от символиката е синият цвят на Хугарден и така тук имаме града, бирата и прекрасното село Хугардън в Белгия. Ако отидем малко по на изток, ще стигнем до град Мюнхен, който е основан от дук Хенри, а неговият прякор е бил Лъвът. Така град Мюнхен има за символ лъв на ембелмата си, а пивоварната, кръстена в чест на дук Хенри Лъвът – лъвската пивоварна, Лоен брау, споделя името и символа на града на дук Хенри Лъвът, така представяйки и богатата му история. Така стигаме до Великобритания и в град Манчестър е много подобно. Символът на града е работливата пчела. Това е домът на индустриалната революция и затова пчелата описва работниците, трудолюбивите работници от индустриалната революция. Бодингтън, като бира на този град споделя и неговия символ и дори го удвоява. Едно Б като Бодингтън и едно Б като бира. Символът на града е общ. Ако отново отидем в Германия, град Бремен има пивоварна, с която много се гордее. Това е най-много изнасяната бира от Германия и нейният символ е ключът. Ключът на град Бремен и бирата споделят тази емблема. Друго интересно при тази бира е съперничеството с град Хамбург. Хамбург е вход към Германия с пристанището и различните индустрии там и затова в Хамбург казват, че са най-важният град в Германия, защото през него влизат всички стоки. В Бремен пък им казват – вие може да сте входът, но ние пък сме ключът, така че без нас и вас не ви бива. И така, съперничеството продължава, хората се забавляват, но най-важното е че символът на града и символът на бирата е един и същ. Всички тези градове и региони са много горди с бирата и самите пивоварни също така се гордеят, представляват тази област и страната си, но и да споделят четири от най-известните бири в света с нас. 

Надпис
Бирени страсти

Диктор
В Германия и Бремен туристите се роят на пазарния площад за да хапнат добре и да пийнат бира. Тук се намира и бистрото Бекс – идеалното място да видите кипящия живот и разнообразието на града. 

Теил Кул
Събиранията и пиенето на бира са много важни, особено в Германия, където хората по традиция обичат бира. 

Диктор
Спонсорството на Бекс помага да запазят старата сграда и също така дава добри съвети за създаването на отлична атмосфера. 

Теил Кул
Получихме силна подкрепа от пивоварната и се радваме, че работим с Бекс. Имаме много продукти тук, менюта, чаши, светлинни реклами, различната бира, която предлагаме тук . Разбира се Бекс е добре позната, много популярна сред идващите туристи, които сядат на бистрото, защото виждат познатата марка. 
Диктор
Не особено далеч от площада се намира още едно много популярно място за пиене. Тук се намира Карго – модерен клуб за вечеря и почивка. 
Тобиас
Мястото ми харесва, защото храната и бирата са добри, можеш да се отпуснеш. Ресторантът е много приятен и идвам тук често, почти винаги когато имам възможност. 

Диктор
Бекс е много популярна сред младите хора – всичко се дължи и на имиджа. Когато говорим за Бекс, детайлът е много важен. Чиста чаша, пълна с правилното количество.

Тобиас
Това което харесвам у Бекс първо е вкуса, уникалният й вкус. Освен това има отлична репутация,която е позната не само тук в родна Германия, но и по цял свят.

Диктор
Нищо не може да се сравни с Кагро и вкусът на Бекс. Заради Бекс немците търсят любимия си вкус по цял свят. За нощните клиенти остава музиката, клубът изпълнен с енегрия и разбира се, Бекс.  

Ейми
Дано и днес предаването ви е харесало. Ето още няколко думи за Бекс. Със своите 34 милиона каси годишен износ, продажбите й растат не само в Германия, но и по целия свят, превръщайки Бекс в бирата с най-голям износ. Също така е важно да запомним, че докато Бекс се пие на всички континенти, всяка една зелена бутилка се вари в Бремен, в съответствие със закона за чистотата на бирата, също както преди 125 години. 

Надпис
Бирени страсти – момиче на седмицата. 

Жена 1
Здрасти, аз съм Рейчъл, благодаря ви, че гледахте Бирени страсти. 
Край

ПРЕВОДАЧ
Иван Билянов
